CELEX: 32010D0715
Language: sk
Date: 2010-11-25 00:00:00
Title: 2010/715/: Rozhodnutie Komisie z  25. novembra 2010 , ktorým sa povoľuje uvedenie fosforečnanu amónno-železnatého ako novej zložky potravín na trh v súlade s nariadením Európskeho parlamentu a Rady (ES) č. 258/97 [oznámené pod číslom K(2010) 8191]

26.11.2010   
            
            
               SK
            
            
               Úradný vestník Európskej únie
            
            
               L 310/16
            
         ROZHODNUTIE KOMISIE
   z 25. novembra 2010,
   ktorým sa povoľuje uvedenie fosforečnanu amónno-železnatého ako novej zložky potravín na trh v súlade s nariadením Európskeho parlamentu a Rady (ES) č. 258/97
   [oznámené pod číslom K(2010) 8191]
   (Iba francúzske znenie je autentické)
   (2010/715/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Dňa 21. októbra 2008 požiadala spoločnosť Cantox Health Sciences International, zastupujúca spoločnosť Nestec Ltd., príslušné orgány Írska o uvedenie fosforečnanu amónno-železnatého ako novej zložky potravín na trh.
            
         
               (2)
            
            
               Dňa 20. novembra 2008 vydal príslušný orgán pre posudzovanie potravín v Írsku svoj prvotný posudok. V uvedenej správe dospel k záveru, že je potrebné ďalšie posúdenie.
            
         
               (3)
            
            
               Komisia o tejto žiadosti informovala všetky členské štáty 23. decembra 2008. Dňa 28. apríla 2009 bol Európsky úrad pre bezpečnosť potravín (ďalej len „EFSA“) požiadaný vykonať posúdenie.
            
         
               (4)
            
            
               Dňa 14. apríla 2010 prijal EFSA na žiadosť Komisie stanovisko (2) k bezpečnosti fosforečnanu amónno-železnatého ako zdroja železa, ktorý sa do potravín určených pre širokú verejnosť (vrátane výživových doplnkov) a do potravín na osobitné výživové účely pridáva na výživové účely. Zo záverov EFSA vyplýva, že fosforečnan amónno-železnatý v navrhovaných množstvách použitia nepredstavuje bezpečnostné riziko za predpokladu, že sa neprekročia horné bezpečné množstvá pre železo.
            
         
               (5)
            
            
               V nariadení Komisie (ES) č. 953/2009 z 13. októbra 2009 o látkach, ktoré sa na osobitné výživové účely môžu pridávať do potravín na špeciálne výživové použitie (3), v smernici Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (4) a/alebo v nariadení Európskeho parlamentu a Rady (ES) č. 1925/2006 z 20. decembra 2006 o pridávaní vitamínov a minerálnych látok a niektorých ďalších látok do potravín (5) sú ustanovené osobitné požiadavky na používanie vitamínov, minerálnych látok a iných látok v potravinách. Používanie fosforečnanu amónno-železnatého by sa malo povoliť bez toho, aby boli dotknuté požiadavky uvedených právnych predpisov.
            
         
               (6)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Fosforečnan amónno-železnatý sa ako zdroj železa špecifikovaný v prílohe môže umiestniť na trh v Európskej únii ako nová zložka potravín, ktorá sa má používať v potravinách bez toho, aby boli dotknuté osobitné ustanovenia nariadenia (ES) č. 953/2009, smernice 2002/46/ES a/alebo nariadenia (ES) č. 1925/2006.
   Článok 2
   Názov novej zložky potravín v označení potraviny s jej obsahom povolený týmto rozhodnutím je fosforečnan amónno-železnatý.
   Článok 3
   Toto rozhodnutie je určené spoločnosti Nestec Ltd. Avenue Nestlé 55, CH-1800 Vevey, Švajčiarsko.
   
      V Bruseli 25. novembra 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Vestník EFSA 2010; 8(5): 1584.
   
      (3)  Ú. v. EÚ L 269, 14.10.2009, s. 9.
   
      (4)  Ú. v. ES L 183, 12.7.2002, s. 51.
   
      (5)  Ú. v. EÚ L 404, 30.12.2006, s. 26.
   
      PRÍLOHA
      
         ŠPECIFIKÁCIE FOSFOREČNANU AMÓNNO-ŽELEZNATÉHO
      
      Opis: Fosforečnan amónno-železnatý je sivý/zelený jemný prášok, ktorý je prakticky nerozpustný vo vode a rozpustný v zriedených minerálnych kyselinách.
      č. CAS: 10101-60-7
      Chemický vzorec: FeNH4PO4
      
      Štruktúrny vzorec: 
      
         
      Chemické vlastnosti fosforečnanu amónno-železnatého: 
      
                  pH 5 % suspenzie vo vode
               
               
                  6,8 až 7,8
               
            
                  železo (celkom)
                  železo (II)
                  železo (III)
               
               
                  najmenej 28 %
                  22 % až 30 % (hm.)
                  najviac 7 % (hm.)
               
            
                  amoniak
               
               
                  5 % až 9 % (hm.)
               
            
                  voda
               
               
                  najviac 3 %